Huseftersynsordningen rummer udarbejdelse af tilstands- og elinstallationsrapport, men det er ikke lovpligtigt at disse rapporter udarbejdes. Det er derfor op til køber/sælger om der skal foretages huseftersyn. Det er dog altid fornuftigt, eftersom tilstands- og elinstallationsrapporten kan gøre en bekendt med fejl og skader, som kan få store økonomiske konsekvenser.